સરકારનું માનવું હતું કે જેની પાસે નોટોના સ્વરુપમાં કાળું નાણું છે તેઓ તેમના રૃપિયા બેંકોમાં જમા કરાવી કે બદલી શકશે નહીં. આખી પ્રક્રિયાને અંતે ૧૨-૧૩ લાખ કરોડ પાછા જમા થઈ જશે અને બેથી ત્રણ લાખ કરોડનું નાણું ચલણમાંથી રદ થશે. રોકડ વ્યવહારો પર નિયંત્રણ મૂકીશું એટલે ભ્રષ્ટાચાર ઘટશે, લોકો ટેક્ષ ભરતા થશે અને મોટી રકમના વ્યવહારો ચેકથી જ કરવા પડશે. સરકારનો ઉદ્દેશ સારો હતો પણ તે અધિકારીઓના અણઘડ વહીવટને કારણે પ્રજાને અરાજકતા અને અંધાધૂંધી સિવાય કંઈ જ આપી શક્યાં નહીં.